บัวหลวงขายกองทุน6เดือนจ่าย3.40%
เปิดขายกองทุนรวมบัวหลวงตราสารหนี้ลงทุนประมาณ 6 เดือนผลตอบแทนประมาณ 3.40% ต่อปี
24 ส.ค. 2554

เปิดขายกองทุนรวมบัวหลวงตราสารหนี้ลงทุนประมาณ 6 เดือนผลตอบแทนประมาณ 3.40% ต่อปี
รายงานข่าวจากบริษัทหลักทรัพย์จัดการกองทุนรวม (บลจ.) บัวหลวง เปิดเผยว่า บริษัทเปิดขายกองทุนรวมบัวหลวงตราสารหนี้ชนิดระบุวันครบกำหนด 25/11 เสนอขายครั้งเดียวระหว่างวันที่ 24-30 ส.ค.2554 มีอายุการลงทุนประมาณ 6 เดือน คาดการณ์ผลตอบแทนประมาณ 3.40% ต่อปี
กองทุนมีนโยบายลงทุนในตราสารหนี้ภาครัฐประมาณ 32% ของมูลค่าสินทรัพย์สุทธิ เงินฝากและตราสารหนี้ของธนาคารไทยพาณิชย์และธนาคารทิสโก้ 19% ของมูลค่าสินทรัพย์สุทธิ เงินฝากและตราสารหนี้ที่เป็นการลงทุนในต่างประเทศของธนาคารแห่งประเทศจีนและธนาคารไอซีบีซี เอเซีย ประมาณ 24% ของมูลค่าสินทรัพย์สุทธิและตราสารหนี้ของบริษัทอยุธยา แคปปิตอล ออโต้ ลีส ประมาณ 24% ของมูลค่าสินทรัพย์สุทธิ
ทั้งนี้ การลงทุนในต่างประเทศจะมีการป้องกันความเสี่ยงจากอัตราแลกเปลี่ยนทั้งจำนวน